CELEX: 62013CN0645
Language: et
Date: 2013-12-05 00:00:00
Title: Kohtuasi C-645/13: Eelotsusetaotlus, mille on esitanud Juzgado de Primera Instancia de Barcelona (Hispaania) 5. detsembril 2013 — Cajas Rurales Unidas, Sociedad Cooperativa de Crédito versus Evaristo Méndez Sena jt

8.3.2014   
            
            
               ET
            
            
               Euroopa Liidu Teataja
            
            
               C 71/7
            
         
      Eelotsusetaotlus, mille on esitanud Juzgado de Primera Instancia de Barcelona (Hispaania) 5. detsembril 2013 — Cajas Rurales Unidas, Sociedad Cooperativa de Crédito versus Evaristo Méndez Sena jt
      (Kohtuasi C-645/13)
      (2014/C 71/12)
      Kohtumenetluse keel: hispaania
      
         Eelotsusetaotluse esitanud kohus
      
      Juzgado de Primera Instancia de Barcelona
      
         Põhikohtuasja pooled
      
      
         Sissenõudja: Cajas Rurales Unidas, Sociedad Cooperativa de Crédito
      
         Võlgnikud: Evaristo Méndez Sena, Edelmira Pérez Vicente, Daniel Méndez Sena ja Victoriana Pérez Bicéntez
      
         Eelotsuse küsimused
      
      
                  1.
               
               
                  Kas tuleb leida, et ei ole olemas piisavaid ja tõhusaid vahendeid, et lõpetada ebaõiglaste tingimuste seadmine lepingutes, mis müüjad või teenuste osutajad tarbijatega sõlmivad, ja et ei ole tagatud õigust pöörduda pädevate kohtute poole, kes otsustavad üldiseks kasutamiseks mõeldud lepingutingimuste ebaõigluse üle ning võivad kohaldada asjakohaseid ja tõhusaid vahendeid, et lõpetada selliste tingimuste jätkuv kasutamine, kui liikmesriigi õigusnormid ei näe ette kõrgema astme kohtule edasikaebamise võimalust olukorras, kus hüpoteegi realiseerimise menetluse raames jäetakse rahuldamata nõue jätta teatav lepingutingimus ebaõigluse tõttu kohaldamata?
               
            
                  2.
               
               
                  Kui vastus esimesele küsimusele on jaatav, siis kas siseriiklik kohus võib — et saavutada tarbija piisav ja tõhus kaitsmine ebaõiglaste tingimuste eest — anda tarbijale omal algatusel õiguse sellele, et kõrgema astme kohus vaatab läbi esimese astme kohtu lahendi, millega jäeti rahuldamata nõue jätta lepingutingimus selle väidetava ebaõigluse tõttu kohaldamata?